  Руслан Нуриахметов Анжелика Тихонова корреспондент Ижкарын улӥсьёслы выльдэм Шор карлудэз (площадь) дунъяны ӵекто. Со сярысь Ижкар администрацилэн пресс-службаез ивортӥз. Юалляськонэз Удмуртиысь интывылэз азинтонъя центр ортчытэ. Солэн ужпумез – тодыны, кызьы шутэтско но мар каро карын улӥсьёс площадьын, кызьы быдэстэм ужез дунъяло но мар уг тырмы на. Йылпумъянъёсты Шор карлудэз азинтон уже кутозы. Юалляськонэ 14 арессэс ортчем Ижкарын улӥсьёс пыриськыны быгато. Валэктонъёс сётыны ог сизьым минут кошкоз. Пусъём, юалляськонын нимаз чурез вань, кытчы ӵектонъёсты гожтыны луэ. Кылсярысь, удмурт шӧмыз, тусыз уггес тырмы шуыса, кытчы сое пыртыны луысалыз но мукет малпанъёсты, дэмланъёсты вераны. Юалляськон чӧлсконпусъя 2022-тӥ арын 26-тӥ шуркынмонозь кыстӥськоз. Тегъёс: Ижкар Шорплощадь Удмуртия Мерлык  